JohanHeinsen/ENO huggingface dataset:
Aarhuus Stifts-Tidende, 1842-04-01
Undertegnede anbefaler sig med alt Frøe, som henhører til Haveværter og Blomster anlæg, samt forskjellige Sorter Markfrøe, proventabel og meget indbringende for Landmanden. Da jeg først har prøvet enhver Sort Froe ved at faae i Potter, kan jeg med Sandhed indestaae for Frøets Ægthed og fuldkomne Modenhed, der hastig spirer, og anbefaler jeg samme til Enhver, forsikkrende solid Behandling med ægte og rigtige Vare, – og ingen gamle umodne Vare, der saa tidt og ofte skeer ved disse Varers Udsalg. J. v. Rønnow, boende paa Laasbobanke, 3 45, Litr. B.
Aarhuus Stifts-Tidende, 1842-04-01
At jeg har etableret mig her i Byen i Stedet af 92 paa Middelgaden, ligeover for Hr. Kjøbmand J. Gjeding, undlader jeg ikke at tilkjendegive for de ærede Kunder, der fremtidigen ville forunde mig deres Søgning, idet jeg forsikkrer at tilfredsstille Enhver med hastigst Expedition og durabelt Arbeide, efter Tidens nyeste Smag. Aarhuus, den 22de Marts 1842. H. Christophersen, Skræddermester.
Aarhuus Stifts-Tidende, 1842-04-01
En ung Pige, der foruden de almindelige Skolevidenskaber forstaaer at undervise i Tydsk, Fransk, Engelsk og Musik, ønsker sig til førstkommende Mai Plads som Gouvernante hos en dannet Familie, helst paa Landet. Gode Anbefalinger haves. Man behage i den Anledning at henvende sig til A. Hansen, const. Fæstemand i Aarhuus.
Aarhuus Stifts-Tidende, 1842-04-01
Et Huus i Rim By, stort 9 Fag med Loft og Haugeplads, er at faae tilkjøbs, og kan modtages 1ste Mai d. A., hvorom accorderes med Eieren E. Hviid, paa Lundgaard. Hvor en stor, meget stærk, sund, sikker, from, meget smuk og complet tilreden Halvblodshest, der ogsaa staaer for Skud, er til Salg, anviser Ritmester Jacobsen i Randers. Et 6 Octavs Fortepiano ønskes tilleie fra førstkommende Mai. Adressecontoiret anviser.
Aarhuus Stifts-Tidende, 1842-04-01
En nye Fjellevogn staaer til Salg hos Maler Hiernøe paa Studsgade. Sammesteds kan en Dreng antages i Lære.
Aarhuus Stifts-Tidende, 1842-04-01
Hvor et Parti circa 10,000 Pd. forskjellige Sorter Tobakstilke er at erholde til billigste Priis, anviser Adressecontoiret i Aarhuus.
Aarhuus Stifts-Tidende, 1842-04-01
En Avlsforvalter, der fra Grunden af har lært det rationelle Agerbrug, og tillige har lært Landmaaling og en Deel af Beterinairfaget, ønsker sig Emploi til 1ste Mai 1842. Billet mrkt. : K. R. Js 40, bedes indsendte til Adressecontoiret. i Aarhuus.
Aarhuus Stifts-Tidende, 1842-04-02
1842 No 53. Løverdagen. den 2 April. Den til Forsendelse. med Brevposterne. Kongelig allernaadigt. alene privilegerede Aarhuus Stiftbeidende.
Aarhuus Stifts-Tidende, 1842-04-02
Udgives 4 Gange ugentlig af Overkrigscommissair A. F. Elmquist. Redigeres af H. F. Elmquist, Cand. phill.
Aarhuus Stifts-Tidende, 1842-04-02
Blandinger. Det Jordskjælv, Nogle havde ventet i London, f. M., findes beskrevet i et Manuscript fra det 13de Aarhundrede, opbevaret i den Harleyske Manuscript samling, og hvilken Spaadom lyder saaledes: "J Aaret 1842 vil Solen skue mange mærkværdige Ting: London, den store og rige Stad, vil blive opslugt af den hungrige Jord, Frankrig vil plages af Storm og Regn, indtil enhver Flod svulmer op til et Hav, Spanien vil gaae itu (Spain skall be rent in twain) og Hungersnød herske i Landet. Jeg, Munken fra Dree, spaaer dette i Aaret 1203." J en anden Spaadom af Astrologen Dr. Dee fra Aar 1598 forudsiges det store Babels Undergang i Aaret 1842.
Aarhuus Stifts-Tidende, 1842-04-02
En fransk Skibskapitain beretter, at ved hans Afreise fra Veracruz skulde under store Høitideligheder det Been jordes, som Santa Anna mistede ved de Franskes Landing i Veracruz, efter Fortet St. Jean d'Ulloas Jndtagelse.
Aarhuus Stifts-Tidende, 1842-04-02
Kongen af Holland har befalet, at Masten, til den Kanonchaluppe, som den heeltemodige hollandske Marinelieutn. van der Speyk i Aaret 1831 sprængte i Luften med sig og Mandskab, for at den ikke skulde falde i Fjendens Hænder, skal opreises som Mindesmærke paa Marinepladsen i Haag.
Aarhuus Stifts-Tidende, 1842-04-02
En Kone i Cambray, der i lang Tid ikke havde hørt noget fra sin Mand, der stod som Sergeant i Algier, frygtede for at han var død eller farlig syg, og reiste derfor til Algier, for at opsøge ham. Efterat hun her havde erfaret, at hans Compagni var i Scherschel, reiste hun til denne By, hvor man sagde hende, at Manden var indlagt paa Hospitalet. Hun begav sig da til dette, men fandt de Døende og Døde ligge saaledes blandt hverandre, at hun ikke uden hendes lille Hunds Hjælp vilde have fundet Manden. Hunden sprang nemlig op paa en Seng, i hvilken den havde opdaget sin Herre, og slikkede hans Ansigt. Den Syge var Døden nær, men hans Kones Ankomst opfriskede hans Livsaander, og ved hendes ombyggelige Pleie kom han sig snart saa meget, at han kunde forlade Hospitalet og med en sex Maaneders Permission i hendes Selskab vende tilbage til Cambray, hvor han nu befinder sig udenfor al Fare.
Aarhuus Stifts-Tidende, 1842-04-02
Hr. M. B., en meget rig Particulier i Paris, sad Helligtrekongersdag tilbord med sin unge Kone, hvem han, skjøndt han var henimod de 50, nylig havde ægtet. Man var meget munter; da ringede det paa Døren, en Tjener aabnede og kom snart tilbage med en stor Pakke, som et Fruentimmer havde afleveret som en Foræring til Herren, med den Bemærkning at omgaaes vaersomt dermed, da den indeholdt noget Skrøbeligt. Nysgierrig lægger man Pakken paa Bordet, tager den ene Naal af efter den anden, og finder omsider – et allerkjæreste sovende Barn paa 3 Maaneder, paa hvis Bryst en Seddel var befæstet med de Ord: "Den, som forlader Moderen, skal i det mindste ikke glemme Ammens Løn. Hr. M. B. blegner, stammer og veed ikke hvad han skal sige; da reiser den unge Kone sig med et sønderknusende Blik, gjør et Skridt fra Bordet og falder afmægtig om, hendes Hoved faldt paa Kanten af en Steenplade og Blodet styrtede ud. Man skriger, løber efter Lægen, men da han kommer er Damen død.
Aarhuus Stifts-Tidende, 1842-04-02
J Paris er i denne Tid død en endnu for kort siden berømt Skuespillerinde, Mille. Estival, neppe 25 Aar gl. Hendes Skjæbne var skrækkelig. Smuk, aandrig, Publikums Yndling, blev hun gjort Cour til af en riig Mand, der kaldte sig Grev Boucour, bar Æreslegionskorset og holdt prægtige Eqvipager. Denne unge Mand, hvis Luxus og Gavmildhed bestak Kunstnerinden, var imidlertid ingen Anden end en vis Journet, der havde siddet 5 Aar i Tugthuset, og senere udøvet store Tyverier, og nu endelig blev dømt til 20 Aars Tvangsarbeide. Mile. Estival begav sig af Skamfuldhed til England, hvor hun optraadte paa det fr. Theater. Men Græmmelse og Undseelse nagede saaledes paa hendes Helbred, at Lægerne raadte hende til at vende tilbage til Frankrigs mildere Luft. Dog, den forhen saa forgudede Kunstnerinde maatte her lade sig optage i et Hospital, hvor hun efter 4 Maaneders Forløb endte sit Liv. (Samme Dag, 17de Marts, døde ogsaa i Paris den verdensberømte Componist Cherubini.)
Aarhuus Stifts-Tidende, 1842-04-02
Fra Amsterdam skrives under 23de ds., at der ombord paa et dertil nylig fra Hamborg indtruffet Dampskib underveis har hændet sig følgende beklagelsesværdige Tilfælde. Blandt andre Passagerer befandt der sig ogsaa en Dame, født i Koblentz, med hendes 10aarige Søn og et andet spædt Barn ombord. Hun var gift med en Mand fra det nordlige Tydskland, som for flere Aar siden var reist til Amerika, for der at forsøge sin Lykke, og for 2 Aar siden havde opfordret hende til at komme til ham. Ankommen til Amerika blev hun imidlertid saa slet behandlet af sin Mand, at hun saae sig nødsaget til at vende tilbage til Europa. Hun havde valgt, Veien til Hamborg, for derfra over Holland at komme til sit Hjem. De lidte Krænkelser maae have gjort et dybt Jndtryk paa den ulykkelige Kone, tyi underveis hertil overfaldtes hun i den Grad af Vanvid, at hun kastede sit yngste Barn over Bord i Bølgerne og stod selv i Begreb med at springe bagefter. Man tilte til fra alle Sider – for sildigt for at frelse Barnet – men tidlig nok for endnu at tilbageholde den ulykkelige Moder.
Aarhuus Stifts-Tidende, 1842-04-02
Den Gjødning, som findes langs de sydamerikanske Vestkyster, og som bestaaer af Søfugle=Skarn samt findes. der i saa uhyre Mængde, at den formeligt danner hele Smaaøer, skal være den bedste og stærkeste af alle Gjødningsmidler paa Jorden. En Maisager, gjødet hermed, giver 3 til 400 Fold, naar almindelig Gjødning, selv Been, kun frembringer 20 a 30 Fold. En speculativ Englænder har, mod en Afgift af 30,000 Piastre, faaet 9 Aars udelukkende Privilegium til at bortføre og forhandle denne Gjødning, hvoraf der, som sagt, haves uudtømmelige Forraad, og mange Skibe ere allerede i Gang for at hente dette nye Pirringsmiddel til den udpidskede europæiske Jordbund. Ved de i England dermed anstillede Forsøg har en Acre Land, gjødet med en Centner af denne Substants, givet 8 Bushels (2 danske Tønder) Korn mere end det samme Fladerum gjødet med Beenmeel.
Aarhuus Stifts-Tidende, 1842-04-02
J England har man med Held forsøgt paa i egne dertil indrettede Damme at optrække Lax af Rognen. Man fangede endeel Lax, trykkede Rogn og Melk i flettede Kurve, der tildeels vare fyldte med Gruus og nedsænkedes paa Bunden, lod Fiskene endnu lege nogen Tid og bortfjernede dem da, fordi de gamle Lax ellers æde deres egen Yngel. Det var meget interessant at see, hvorledes smaabitte Fisk, lidt efter lidt krøbe frem af Æggene, og om Foraaret var hele Dammen opfyldt af en tyk Sky af unge Lax, som voxte og trivedes vel. Ved en nylig paa en Herregaard i det russiske Gouvernement Grodno udbrudt Jldebrand gav en Jøde, ved Navn Breisch, et sjeldent Exempel paa opoffrende Menneskekjærlighed, ved at styrte sig ind i den brændende Bygning og redde ikke alene Konen og hendes to Døttre, men tillige en Deel af Mandens (han var Amtmand) vigtigste Effecter. Breisch blev derved saa forbrændt, at han døde Dagen derefter. Keiseren har tillagt hans efterladte Familie en aarlig Pension af 200 Sølvrubler.
Aarhuus Stifts-Tidende, 1842-04-02
J Ungarn, seer man, gjælder endnu en gammel barbarisk Lov, ifølge hvilken Den, som ikke formaaer at betale sin Gjæld, er forpligtet til, hvis Creditoren ønsker det, at være dennes Slave i en vis Tid, i Forhold til Summens Størrelse. J Grosvarden blev saaledes nylig en Jødinde, som skyldte en Advocat, 280 Gylden, af Retten (!) dømt til at være hans Slavinde i 15 Dage, i hvilken han lovmæssig kunde byde og befale over hende som ham lystede. Hvor høit det musikalske Vanvid kan stige, hvor mærkelig taabelige Forvildelser kunne forekomme i Kunsten, og hvilke forskjellige Resultater den berømte List's og samtidige Collegers Spil kan frembringe, beviser efterstaaende Meddelelse, hvis Sandhed bogstavelig kan bevidnes. En ung Klaveerlærer i Dresden har for kort siden, efterat han havde hørt List spille, overskaaret Huden imellem alle sine Fingre, og følgelig opkløvet disse endnu dybere, end de af Naturen vare, for ved et bredere Spænd at kunne gribe de nu moderne uhyre Akkordtoner.
Aarhuus Stifts-Tidende, 1842-04-02
J Königsbad (i Nærheden af Stuttgardt) forefaldt nylig en høist scandalens Scene paa et offentligt Sted, hvor en Baron H. i Selskab med en Prinds af et mediatiseret Huus, samt nogle andre Adelsmænd og Officerer, opførte sig saa larmende og usømmeligt, at nogle ligeledes der tilstedeværende Studenter og Haandværksvende irettesatte dem derfor. Udraabet: "borgerlige Canailler gav Løsenet til et frygteligt Pryglerie hvori Alle, fra Prindsen til Haandværksburschen, laae med hverandre i Haarene, som om der var overkommet dem Alle en uimodstaaelig Værsærkergang.
Aarhuus Stifts-Tidende, 1842-04-02
Ligesom det forleden fandt Sted ved et Costume Bal i Berlin, at Orchestret svævede ovenover de Dandsende, saaledes havde man ogsaa nylig ved et Bal i den store Opera i Paris anbragt det af 116 Musici bestaaende Orchester i en Slags Gondol, der hang under tre i Loftet befæstede Luftballoner. De to Fruer i Christiania, hvilke Hs. M. Kongen nylig optog i sin norske Hofstat som Dronningens Statsfruer, ere Admiralinde Møller og Fru Morgenstjerne. Sidstnævnte er af russisk Herkomst. Det hører eller til Sjeldenhederne, at en Lieutenants Frue gives Rang fremfor Statsraadsfruerne, men det forundrer ikke her - siges der – hvor der lægges saaliden Vægt paa Rangen.
Aarhuus Stifts-Tidende, 1842-04-02
J samme Stad foregik sidstl. 15de Marts en Doctorpromotion med al vedbørlig Pomp. Synet af den røde Doctorhat vakte en levende Sensation i den talrige Forsamling. Det var et sjeldent Syn - hedder det i Beretningen - og Bevidstheden om Altings Forgjængelighed lod frygte for, at det var den sidste Doctor i den ældgamle stedse fornyede Doctorrække, der nu indviedes i Norge. Promotionen foretoges af Generalchirurg Tulstrup, som i næste Maaned feirer sit Jubilæum.
Aarhuus Stifts-Tidende, 1842-04-02
Repræsentanten for S. Bergenhuus Amt, Sognepræst Hammer, havde nylig paa en Tour til Landet Uheld at brække en Kariolarm i en Bakke, hvorved hans Hest blev løbsk og han maatte kaste sig af. Men lige strax efter kom en Vogn, hvis Heste ogsaa vare ustyrlige, og det ene Vognhjul gik over Præstens Hoved og knuste endeel af Baghovedet. Dog lever han endnu, og der mennes endog, at han er uden Fare.
Aarhuus Stifts-Tidende, 1842-04-02
Det norske Storthing har bevilget den hæderkronede Olding, Professor Sverdrup, hans fulde Gage, 2000 Spd., i Pension, ei alene – som det hedder – for hans udmærkede Embedsfærd ved Universitetet, men som en national Erkjendtlighed for hans uimodsigelig saa betydelige Medvirkning til den norske Constitutions Tilblivelse. J denne Anledning blev af Capt. Foss oplæst hvad som beretter og vidner, at Sverdrup, næst Guds Bistand, havde om stemt Prindsregenten Christian Frederik i Nattens Stund paa Eidsvold, og med sin hjertelige Varme overbeviist Prindsen og Flere af hans Raadgivere om Nødvendigheden af en constituerende Rigsforsamling.
Aarhuus Stifts-Tidende, 1842-04-02
J Stormen den 27de Marts drev 7 paa Løkkens Rhed liggende Fartøier iland, hvoraf eet søndersloges og sank med sin indehavende Ladning. Paa Tranum Strand inddrev en norsk Brig med Bunden iveiret. – Birkelse Mølle er for 8 Dage siden afbrændt ved Jldsvaade. - En Smedemester i Viborg har givet sig et Bøsseskud i Munden, hvorved han mistede endeel af Tungen og masacrerede sit Ansigt. Om han beholder Livet vil beroe derpaa, om Ansigtet kan sammensyes saaledes, at han kan modtage Næringsmidler. - En i Vesterhan-Herred arresteret, og for den offentlige Sikkerhed farlig Person, Anders Jensen fra Himmerland, er undvegen af sin Arrest. Han er 24 Aar gl., temmelig høi af Væxt, brunagtigt Haar, blaa Øine, og godt klædt, nemlig i mørk Frakke, Beenklæder og Vest, Kaskjet og lange Støvler. - J Saltum Præstegaard, Hvetboe Herred, har, efter aldeles paalidelig Beretning, en Skjødehund bidt Præsten og hans Kone. (Aalb. Av.) Forlangte Jndrykkelser. Under Firma Forlangt indrykket har Ove Thomsens Avis leveret en Skrivelse dat. Haderslev den 20de Marts, i hvilken udentvivl En af de bekjendte Mænd, som i den senere Tid have arbeidet paa at ophæve Fred og Enighed hos Haderslevs Beboere, har tilladt sig at berøre mig paa en gemeen Maade. Fornærmet føler jeg mig ved denne Opsats ingenlunde; thi jeg kan kun ansee sammes Forfatter som en Gadedreng, der fra sit Skjul kaster Snavs paa Folk. Dog byder mig min Følelse, saasom ogsaa min Jnteresse, at afgive i saa Henseende følgende Erklæring: For kort Tid siden besluttede det saakaldte harmoniske Selskab i en Generalforsamling ikke at ville betale mig den hidtilværende Leie af mit Locale, og Leien var altsaa opsagt. Dette – og ingen anden Grund – har foranlediget mig til at avertere min Gaard til Salg og eventuelt til Leie. Naar nu den anonyme Forfatter af benævnte Skrivelse paastaaer at jeg i Complot med Flere har bortleiet mit Locale til et nyt Selskab "Unionen", alt forinden det havde constitueret sig, og først derpaa averteret min Gaard til Salg, for paa denne Maade bedst at kunne skjule at have contraheret med bemeldte Selskab, saa er denne Paastand ikke alene en reen opdigtet Logn, men ogsaa en Forfatteren ikke smigrende Dumhed; thi jeg indseer ikke, hvad der kunde give mig Grund til i saa Henseende at lægge Skjul paa mine Handlinger. Jkke for at retfærdiggjøre mig, men blot for at kaste et Lys over den anonyme Forfatters Fremgangsmaade, tilføier jeg, at forinden det nye Selskab Unionen, havde constitueret sig, efter Angivelse i Ove Thomsens Avis den 19de Marts) Jngen har henvendt sig til mig eller Mine om Selskabslocalet, undtagen Hr. Generalkrigscommissair Michaelsen. Slutteligen tilføier jeg, at min Gaard staaer tilfals for Enhver, som har Lyst at kjøbe samme. Nogen Klage paa Erstatning af Reiseomkostninger a., som den kloge anonyme Forfatter paaser om, vil jeg derfor neppe have at befrygte; men vel kan jeg med Føie anlægge Sag imod den anonyme Forfatter af det allerede formeget omtalte Skamskrivt. Haderslev, den 27de Marts 1842. Truels Erichsen.
Aarhuus Stifts-Tidende, 1842-04-02
J Aalborg Stiftstidende M 57 (og derefter i Aarhuus Stiftst. Js 47 og flere andre Aviser, findes under Overskriften Kjøbenhavn den 19de Marts" berettet at Tre Personer, hvoraf de To Borgere, ere i forrige Uge blevne hæftede for intenderet Assurancesvig. De tvende Borgere have nemlig været Rhedere af et Skib, hvilket de ved en Estafette erholdt Efterretning om at have lidt Haveri i Nærheden af Kallundborg. De assurerede ufortøvet Ladningen temmelig høit, men kort efter blev Sviget opdaget, efter Forlydende ved Hielp af et feilagtig afleveret Brev." Denne Beretning er aldeles feilagtig og urigtig, intet Skib har i Løbet af Vinteren lidt Haver, i Nærheden af Kallundborg, der kan saaledes ei heller herfra være affærdiget en Estafette med Efterretning om en Begivenhed, som ikke har fundet Sted.
Aarhuus Stifts-Tidende, 1842-04-02
At offentlige Blade berette stedfundne Facta, er i sin Orden, men derimod er det ikke i sin Orden, at samme fremsætte fordreiede og forvanskede, thi derved afstedkommes Forvirring, og meget muligt uoprettelig Skadefor i Sagen ellers aldeles unteresserede Personer. Det var derfor vistnok ønskeligt, og ikke mere, end hvad man med Billighed har Krav paa, at dHrr. Redacteurer ville søge at forvisse sig om Paalideligheden af Artikler, som de optage i deres respective Blade. Havde denne Forholdsregel in cavn været fulgt, da var ovenommeldte Beretning aldrig fremkommen; thi den er, som sagt, feilagtig. Kallundborg, den 26de Marts 1842.
Aarhuus Stifts-Tidende, 1842-04-02
Aarhuus. J Torsdags Aftes hændtes her den Ulykke, at Styrmanden paa den i Havnen liggende Jahnsens Paquet, ved i Bælgmørke at ville gaae ombord, faldt i Søen og druknede, idet Jngen havde bemærket hans Uheld, og han først blev savnet næste Morgen, da Skibet skulde gaae herfra.
Aarhuus Stifts-Tidende, 1842-04-02
Paa Søndag prædiker Hr. Pastor Føns til Høimesse i Domkirken og Hr. Cand. theol. Seidelin til Aftensang.
Aarhuus Stifts-Tidende, 1842-04-02
Bekjendtgjørelser. At min Mand, Restaurateur Peder Knudsen Møller, 45 Aar gammel, i Dag Morges Kl. 7, bortkaldtes fra mig og tvende smaae uopdragne Børn, blev det min sørgelige Lod herved at bekjendtgjøre for fraværende Slægtninge og Venner. Gud give mig Kraft og Mod til at bære dette Skjæbnens haarde Slag, samt Evne til at give hans smaae Efterladte en saadan Opdragelse, som han saa gjerne selv bestræbte sig for. Salanen i Riis=Skov, den 25de Marts 1842. Mette Margrethe Møller, født Foss. Cabinet af perspectiviske Rundmalerier.
Aarhuus Stifts-Tidende, 1842-04-02
Da jeg først i næste Uge kan afreise herfra, saa forbliver dette endnu at see nogle Dage, og ere til Slutning opstillede følgende interessante Prospecter: Stort Rundmaleri af Kjøbenhavn; do. af Kongens Nytorv i Kjøbenhavn; do. af Flensborg; Prospect af Randers, Wismar, St. Petersborg, Leerfossen, Paris og Slaget ved Waterloo. Fr. Otte.
Aarhuus Stifts-Tidende, 1842-04-02
Det nye Jern-Dampskib, Könginn Caroline Amalid, der föres af Capitain T. Jordt, og som tidligere meldt begynder sin regelmæssige Fart herfra til Kjöbenhavn den 7de April Kl. 5. Eftermiddag, medtager Passagerer til fölgende særdeles billige Fragt, nemlig: For 1ste Kaligt pro Persona 6 Rbd. 2den Ditto Ditto Dækket. Naar en Huusfamilie reiser samlet, og bestaaer af indtil 4 Personer, gives 1/4, og over 4 Personer 1 Rabat. Börn under 10 Aar betale ikkun det Halve. Dækspladsen er kun for Haandværksvende, Matroser og Soldater, samt Tjenestefolk.
Aarhuus Stifts-Tidende, 1842-04-02
For Damerne paa 1ste Plads er sörget for qvindelig Opvartning. Aarhuus, den 2den April 1842. Agerup.
Aarhuus Stifts-Tidende, 1842-04-02
Jndbydelse. Til forskjellige Tider har der dannet sig landoeconomiske Selskaber i de fleste Amter i Danmark, men i enkelte Amter savnes endnu saadanne Foreninger, om hvis Værd og Gavnlighed der dog ei kan være nogen Tvivl.
Aarhuus Stifts-Tidende, 1842-04-02
Aarhuus Amt maa, vi beklage det, henregnes blandt de Sidstnævnte, og vi føle os derfor opfordret til, at indbyde dette Amts Beboere til en Landoeconomisk-Forening, under Navn af Aarhuus Amts landoeconomiske Selskab. Selskabets Formaal maatte være, blandt Beboerne i Aarhuus Amt at fremme gavnlig Virksomhed, at opmuntre til Flid, at hjælpe Enhver i sin Stilling til rigtige og klare Begreber om hans særegne Virken, henvise til de Midler der fremme og lette hans Bestræbelser, alt i den Hensigt at forøge Velstand, vække Deeltagelse for sine Medmennesker og derved knytte et Samfundsforhold, der bevarer Spiren i sig til Fædrelandskjærlighed. Selskabet vil ikke kunde virke uden Pengemidler, og derfor maa dets Medlemmer yde et lidet Bidrag. Vi skulde dog ei yttre nogen Formening om dets Størrelse, thi saavel derom, som om Selskabets Love maa tages Bestemmelse af Medlemmerne ved en Generalforsamling.
Aarhuus Stifts-Tidende, 1842-04-02
For at constituere Selskabet indbyde vi herved Enhver, som i Aarhuus Amt maatte interessere sig for denne Sag, til at møde paa Aarhuus Raadhuus, Løverdagen den 9de April d. A., Formiddag Kl. 10. Dahl. Friis. Jngerslew. Koch. Watt.
Aarhuus Stifts-Tidende, 1842-04-02
Mandagen den førstkommende 4de April, om Formiddagen Kl. 10, afholdes Auction paa Aarhuus Raadhuus, over nogle Bankqvitteringer for indfriede Bankhæftelser, ilhørende Boet efter afdøde Kjøbmand og Stempletpapiirsforhandler N. B. Gjern; hvilket herved bekjendtgjøres til Lysthavendes Efterretning. Aarhuus, den 22de Marts 1842. Fleischer. Fredagen den 8de April 1842, Formiddag Kl. 11, bliver efter Begjæring af Hr. Forpagter Conradsen i Engum afholdt Auction i Engum Præstegaard over et betydeligt Ind= og Udboe, bestaaende af Meubler, Avls Kjøkken= og Bryggers=Redskaber, Heste, Køer, baade Fede= og Malkekoer, Sviin, Faar, Vogne, Plove, Harver, m. m. Hvilket herved bekjendtgjøres. Herredscontoiret paa Dangaarden, den 26de Marts 1842. J. P. With.
Aarhuus Stifts-Tidende, 1842-04-02
Den efter Reqvisition af Forligelsescommissair Frich tillyste Auction i Kalhauge By, Hornborg Sogn, bliver ikke afholdt den 9de April, men derimod den 12te April næstk. Formiddag Kl. 10; hvilket herved yderligere bekjendtgjøres. Herredscontoiret i Horsens, den 23de Marts 1842. Bernth.
Aarhuus Stifts-Tidende, 1842-04-02
Da de ved Licitationen den 9de dennes over en Leverance af 1,500 Cubikfavne Søesteen til et forehavende Havneanlæg her ved Byen gjorte Bud ikke ere approberede, saa bliver, ifølge Havnecommissionens Begjæring, over Leverancen af bemeldte Parti Steen, afholdt en ny Licitation paa Bogense Raadstue, Torsdagen den 21de April førstkommende, Formiddag Kl. 10, efter Conditioner, som ved Licitationen ville blive fremlagte, og forinden ere til Eftersyn paa mit Contoir. Hvilket herved til alle Lysthavendes Efterretning bekjendtgjøres. Bogense Byfogedcontoir, den 26de Marts 1842. Baadsgaard.
Aarhuus Stifts-Tidende, 1842-04-02
Kongelig Classe=Lotterie. At Trækningen til dettes 2den Classe foregaaer Mandagen den 11te April, tjener til Efterretning for dem som endnu ikke have fornyet deres Lodsedler til bemeldte Classe. Aarhuus, den 1ste April 1842. W. J. A. Lewerkhuusen.